ሩሲያ፡ በቲ ዝረኸብኩዎ ክታበት ኮቪድ-19 'ዘሻቕል የብልኩምን' ትብል ሊሊ ሃገን፡ "ኣዋልድ ጥራይ ናብ ዘለውኦ ገዛ ይቕይር ኣለኹ" ጓል 26 ዓመት ሊሊ ሃገን ኣብ ካርዲፍ ኣብ ዝርከብ ሓደ ናይ መካይን ኢንሹራንስ ዘጻሪ ትካል እያ ትሰርሕ። ምስ ኣርባዕተ ደቂ ተባዕትዮ ተላፊና ድማ ገዛ ተኻርያ ትነብር። ካብቶም ኣርባዕተ ደቂ ተባዕትዮ፡ እቶም ሰለስተ ካብ ገዛ ኮይኖም ክሰርሑ ተነጊርዎም ኣብ ገዛ ኮይኖም እዮም ዝሰርሑ። "ክፍለይ ኣብ ጥቓ ማዕጾ እያ ዘላ፡ ዝኾነ ካብ ደገ ንዝመጽአ በጻሒ (መግቢ ዘበጻጽሑ) ኣነ'የ ዝቕበሎም፤ እቲ ገዛ ኸኣ ግዕዝይዝይ ኢሉ እዩ ዝውዕል" ትብል። ሊሊ ኣብቲ ገዛ ዘሎ ኢንተርነት ኩሎም ክጥቀምሉ ምስ ጀመሩ ከም ዝደኸመ ብምሕባር "ንዋና ገዛና ዝሓሸ ዋይፋይ ከእትወልና ሓቲትናዩ ኣለና" ኢላ። ሊሊ እቲ ዘላቶ ቦታ ምስ ዓማዊላ ብሕት ኢላ ንክተዕልል ስለ ዘየፍቅድ ከምድላያ ከም ዘይኮነላ እያ ትገልጽ። ምንጪ ስእሊ, Lily O'Hagan መግለጺ ስእሊ, ሊሊ ካብ ኣብ ገዛ ኣብ ቤት ጽሕፈት ኮንካ ምስራሕ ዝያዳ ኣፍራዩ ከምዝገብር እያ ትሕብር "ሕስብ እሞ ኣብሎ፡ ናይ ዝተፈላለየ ትካላት ሰራሕተኛታት ኣብ ሓደ ኦፊስ ኮይንና ንሰርሕ ኣለና ማለት እዩ። ብሓደ ንውዕል፣ ኣብ ሓደ ገዛ ለኣ ንሓድር፤ ከቢድ'ዩ" ብምባል፡ ምስ መሳርሕታ ኣብ ሓደ ቤት ጽሕፈት ኮይይና ምስራሕ ከም ዝናፈቐቶ ትሕብር። "ኣብ ስራሕ ዝኾነ ሓገዝ ምስ እትደሊ [ንስራሕ ዝምልከት] ኩሉ ነገር ኣብ ጥቓኻ እዩ ዘሎ። ናይ ኮምፒተር ጸገም ምስ ዘጋጥመካ ንዕኡ ዝምልከቶ ኣብቲ ቤት ጽሕፈት ኣሎ፡ ኣብ ገዛ ኮይንካ ግን ከቢድ እዩ" ትውስኽ። ትካሎም ሰራሕተኛታት ድሕሪ ዝተወሰነ እዋን ናብ ቤት ጽሕፈት ተመሊሶም ምስራሕ ከም ዝጅምሩ ሓቢሩዎም ኣሎ። እዚ ድማ ንሊሊ ሩፍታ ዝህብ ዓቢ ብስራት እዩ። እንተኾነ ሊሊ ካብቶም ኣብ መወዳእታ ናብ ቤት ጽሕፈት ዝምለሱ ምዃና ስለ ዝተነግራ ነታ መዓልቲ ብሃንቀውታ ትጽበያ ኣላ። እቲ ናብ ቤት ጽሕፈት ተመሊሳ ትሰርሓሉ እዋን ክድንጒ ከም ዝኽእል ብምርዳእ "ሕጂ ኣዋልድ ጥራይ ናብ ዘለወኦ ገዛ ይቕይር ኣለኹ፤ ብውሕዱ ኣዋልድ ጽፉፋት'የን" ትብል። ገማ ሻው፡ ".
